Foto: AP Buyuk Britaniya sobiq tashqi ishlar vaziri Boris Jonsonning ma’lum qilishicha, bosh vazir lavozimini egallaydigan bo‘lsa, Britaniyaning Yevropa ittifoqi (YeI) tarkibidan chiqishi bo‘yicha Bryussel bilan yangi savdo muzokaralarini o‘tkazadi. Bu haqda The Sun tabloidi yozmoqda. Nashrdan qayd etishlaricha, Jonson YeI vakillari bilan savdo muzokaralarini «qayta boshlash» niyatida. Gazeta ma’lumotlariga ko‘ra, agar Jonson Britaniyaning yangi bosh vaziriga aylansa, Brexit «kamida» yarim yilga qoldiriladi. Eslatib o‘tamiz, avvalroq Boris Jonson Londonning Yevropa ittifoqidan chiqishi bo‘yicha o‘z rejasini e’lon qilgandi. Uning so‘zlariga ko‘ra, bu reja Buyuk Britaniya bosh vaziri Tereza Mey hukumatining takliflariga muqobil variant sanaladi. Shuningdek, uning qo‘shimcha qilishicha, hozirgi vaqtda London Brexit bo‘yicha muzokaralarda salbiy pozitsiyada turibdi.